Aalborg Stiftstidende, 1839-09-28
Forlangt Jndrykkelse. De Lassenske Adresser have udentvivl modtaget forskjellig Bedømmelse i Publicum. At Hr. L. som Embedsmand selv Jntet kan have vundet derved og at ethvert saadant Kunst=Forsøg paa at hæve Agtelsen altid bliver forkasteligt, derom tør man vistnok antage, at Alles eller de Flestes Mening ere enige. Med Hensyn til Underskrifterne, eller idet mindste hvad en Deel at disse angaaer, da maa det derimod overveies, paa hvilken Maade disse ere fremkomne, hvilke private og personlige Forhold, der her, som saa let, kunne tænkes at have viist sig formaaende, hos den Enkelte have stedfundet, for man lader Tanken enten paa den ene eller anden Maade dvæle ved Betragtningen af det Passerede. At der imidlertid fra de Mænds Side, som have fremkaldt Adresserne og i denne Function have søgt at virke paa de Øvrige, især paa dem, hvis Stilling eller private Forhold udelukkede Uafhængigheden i en saadan Handling, er begaaet et Misgreb, og et Misgreb, der ved sine mulige Følger let vilde kunne betegnes at involvere en moralstridig Handling: dette vil vist ingen selvstændigt dom mende Jagttager kunne bestride. Thi umoralsk bliver det tilvisse, netop i et saadant Øieblik at fremtræde med en bombastisk Udbasunen af en Mands Fuldkommenheder, saalænge disse endnu staae i en grel Modsætning til den usædvanlige Regjerings-Handling, som hvis Modstykke de tjene, og saa længe den anstillede Undersøgelse endog maatte gjøre det ønskeligt for Enhver, som ikke selv frygter for Justitsens Skjærsild, ikke at see nogen Oplysning tilbageholdt, som kunde føre til det rette Resultat, istedetfor ved Hverving af Underskrifter, der kunde synes at lægge et Baand paa senere Rets=Udsagn, og ved at intimidere de Svage, hos hvem Frygten er et større Skrækkebillede end Samvittigheden, at modvirke Regjeringens Foranstaltning og Pressens understøttende Bestræbelser. - Dog, Betragtningen over disse Adresser, de Bestræbelser, som have fremkaldt dem, og den Virkning, man derved har tilsigtet, kunde let fore og videre, end Hensigten med disse Linier er, nemlig den, at opklare Blikket for den Uindviede og for den, hvis egen Folelse og Skjønsomhed ikke allerede har givet ham den rette Maalestok for disse Actstykkers Vurdering. Sandt er det, at Pressen ikke sjelden ubeføiet styrer sine Vaaben mod Embedsmandens Færd, at den ofte, saa tilbøielig den er til at foreholde Andre Smaalighederne, lader sig af smaalige Hensyn forlede til Angreb paa Mænd, hvis offentlige Stilling ikke fortjener eller egner sig til at stilles blot for en ofte ringe og ofte tilfældig Forseelse. Jeg staaer selv i det Offentliges Tjeneste og har ofte maattet beklage og fole Jndignation over, at see Pressen saaledes forskjærtse Kraften af sine egne Straffemidler, men ikke mindre foler og indrømmer vist enhver Embedsmand med mig, at det baade er Pressens Kald og Pligt, at løfte Sværdet, der hvor Redeligheden, Sandhedskjærligheden og den offentlige Moral trues med aabenbare Angreb, og saalænge denne Folkeoplysningens Fiende staaer opreist, vil man kun af Hjertet kunne lykønske Pressen til, at den ikke nedlægger sit gode Sværd, men fører det som en bjærv Kæmper i Striden imellem Lyset og Mørket, i den indviede Kamp, der, trods al aaben Modstand og snedig List, dog engang bringer Seirens Palme. 2, den 21de Septbr. 1839. Ved Tallotteriets 1359de Trækning i Altona udkom: Nr. 85. 31. 90. 11. 22.